Wesley Sneijder

Wesley Benjamin Sneijder je bivši holandski nogometaš koji je igrao na poziciji ofanzivno veznog igrača.

Bio je standardni igrač holandske reprezentacije, u kojoj je debitovao u aprilu 2003, a svoju zemlju je predstavljao na Svjetskom prvenstvu 2006, 2010. i 2014., kao i na tri Evropska prvenstva (2012, 2008 i 2004).

Wesley je bio poznat kao izvrstan izvođač slobodnih udaraca koji bi često završili u golu. U Interu mu je bilo zagarantovano mjesto izvođača slobodnih udaraca, pošto je Nerazzurrima donio nekoliko pobjeda upravo golovima iz slobodnih udaraca. Za kratko vrijeme postao je jedan od miljenika navijača ovog kluba, ne samo zbog predstava na terenu već i zbog svoje privrženosti milanskom klubu. U sezoni 2009/2010. osvojio je Serie A, Kup Italije i Ligu prvaka s Interom.

20. januara je objavljeno da prelazi u turski Galatasaray za odštetu od 10 miliona $.

Djetinjstvo
Sneijder je rođen 9. juna 1984. u Utrechtu u nogometnoj porodici: otac mu je bio igrač, njegov stariji brat Jeffrey igrao je za Stormvogels Telstar, a njegov mlađi brat Rodney igra za mlade akademije AFC Ajax.

Iako Sneijder nije rođen u Amsterdamu, počeo je svoju karijeru u AFC Ajax, poznatoj akademiji za mlade. Prateći stope starijeg brata, potpisao je za Ajax kao sedmogodišnjak, nakon što je oduševio na probi. Prvu utakmicu za Ajax je odigrao 22. decembra 2002.

Lični život
Sneijder se oženio Ramonom Streekstrom 18. juna 2005. Imaju jednog sina, Jesseya, rođenog 4. septembra 2006. Razveli su se 21. januara 2009.

Wesley je spriječio mlađeg brata da pređe u Real Madrid, rekavši kako se prvo mora probiti u Ajaxu.

Sneijder je u braku s Yolanthe Cabau van Kasbergen, holandskom glumicom, a vjenčanje je održano u Sieni na ljeto 2010.

Reference

Vanjski linkovi

Wesley Sneijder  na sportepoch.com
Wesley Sneijder na kicker.de

Kategorija:Rođeni 1984.
Kategorija:Živi ljudi
Kategorija:Nizozemski nogometaši
Kategorija:Nogometaši Ajaxa
Kategorija:Nogometaši Real Madrida
Kategorija:Nogometaši Inter Milana
Kategorija:Nogometaši Galatasaraya
Kategorija:Nogometaši Nice
Kategorija:Igrači na Svjetskom prvenstvu u nogometu 2006.
Kategorija:Igrači na Svjetskom prvenstvu u nogometu 2010.
Kategorija:Igrači na Svjetskom prvenstvu u nogometu 2014.
Kategorija:Igrači na Evropskom prvenstvu u nogometu 2004.
Kategorija:Igrači na Evropskom prvenstvu u nogometu 2008.
Kategorija:Igrači na Evropskom prvenstvu u nogometu 2012.
Kategorija:Biografije, Utrecht